open-index/open-wikipedia-markdown huggingface dataset:
Juraj Slota

**Juraj Slota** (Slotta) (* 24. marec 1819, Rajec – † 4. október 1882, Leopoldov) bol slovenský básnik, publicista, redaktor, pedagóg a rímskokatolícky kňaz. Používal pseudonymy *Rajecký*, *Chrástka*.

## Rodina
* otec: Ján Slota
* matka: Mária, rod. Vítková 

## Životopis
Študoval na františkánskom gymnáziu v Žiline a na benediktínskom gymnáziu v Bratislave, roku 1831, po matkinej smrti, štúdiá prerušil a učil sa za sadzača, neskôr študoval na františkánskom gymnáziu v Gyöngyösi, v Žiline, u kapucínov vo Viedni a v Bratislave, teológiu v seminári v Brne (18381842), roku 1842 vysvätený za kňaza. Sprvu bol rímskokatolíckym farárom v Tužine, roku 1852 zložil štátnicu z reči a literatúry československej v Prahe, v rokoch 18521856 bol suplentom, v rokoch 18561861 riadnym profesorom československého a latinského jazyka a náboženstva na katolíckom gymnáziu v Banskej Bystrici; pričinil sa o jeho poslovenčenie, pri gymnáziu založil hudobnú školu, jeho zásluhou vznikol Banskobystrický hudobný spolok (1857), súčasne bol kazateľom v hlavnom kostole v Banskej Bystrici (18531861). V 60. rokoch 19. storočia s Michalom Chrástkom bol najbližším spolupracovníkom Štefana Moyzesa. Roku 1861 sa zúčastnil memorandového zhromaždenia v Martine, roku 1862 spoluzakladal Maticu slovenskú, bol členom jej výboru a jej konateľom. Bol spoluzakladateľom a prvým správcom Spolku sv. Vojtecha, mecenášom slovenských národných podujatí, organizátorom zbierky na Dom Matice slovenskej, autorom náboženských a vlasteneckých básní, článkov a kázní, rečníkom, redaktorom katolíckych a pedagogických periodík.

## Dielo
* *Veliké poselství kňeze katolického*, Banská Bystrica, 1856
* *Památka vysvěcení nové budovy c.k. katolického štátneho vyššího gymnasia v Baňské Bystřici... [[10. október|10. októbra]] [[1858]]*, Banská Bystrica, 1860
* *Spolok Sv. Vojtecha, založený a do života uvedený dňa [[14. september|14. septembra]] roku P. [[1870]]*, Skalica, 1872

## Literatúra
* Slovenský biografický slovník

## Externé odkazy
* 
* ''Cyrill a Method'' - dostupné v Digitálnej knižnici UKB - Juraj Slota ako jeden z redaktorov novín v r. 1852 - 1856
* Záznam o narodení a krste v matrike riadok 63 - farnosť Rajec

Kategória:Uhorskí rímskokatolícki kňazi
Kategória:Osobnosti z Rajca
Ján Slosiarik

**Ján Slosiarik**, tiež *Slosziarik* (* 22. apríl 1849, Banská Bystrica) bol slovenský hudobný pedagóg, hudobník a odborný spisovateľ.

## Životopis
R. 1871 vychovávateľ a učiteľ hudby na pedagogickej škole v Csongráde, 1872-1873 učiteľ na meštianskej škole v Modre, od  1873 na gymnáziu v Subotici. Zbieral a zapisoval ľudové piesne, autor odborných prác z prírodovedy, najmä mineralógie.

## Literatúra
* *[[Slovenský biografický slovník]]*

## Externé odkazy
* 

Kategória:Narodenia v 1849
Kategória:Slovenskí hudobní pedagógovia
Kategória:Slovenskí autori náučnej literatúry
Kategória:Osobnosti z Banskej Bystrice
Martin Sokol

JUDr. **Martin Sokol** (* 3. november 1901, Medzibrod – † 16. december 1957, Banská Bystrica) bol slovenský politik, právnik.

## Životopis
Jeho otec bol Martin Sokol a matka Emília rod. Konderová. Študoval na gymnáziu v Banskej Bystrici. Od roku 1922 študoval na Právnickej fakulte Univerzity Komenského v Bratislave, kde v roku 1927 získal titul JUDr. Bol predsedom Ústredia slovenského katolíckeho študentstva v rokoch 1922 – 1927. V rokoch 1927 – 1929 pôsobil ako ústredný a v rokoch 1929 – 1933 ako generálny tajomník HSĽS. Ako poslanec za HSĽS pôsobil v Národnom zhromaždení v rokoch 1935 – 1938, kde bol v roku 1938 schválený zákon o autonómii Slovenska, ktorého bol spolutvorcom.

V decembri 1938 bol zvolený za poslanca autonómneho slovenského snemu, ktorého predsedom sa stal v januári 1939. V marci 1939 pôsobil krátko ako minister vnútra v poslednej autonómnej vláde Karola Sidora. V rokoch 1939 – 1945 bol poslancom a predsedom snemu Slovenskej republiky. V roku 1940 sa stal členom Štátnej rady. Do leta 1944 tiež pôsobil ako verejný notár v Banskej Bystrici. Spolupracoval s predstaviteľmi občianskeho odboja okolo Vavra Šrobára.

V roku 1947 bol národným súdom odsúdený na 5 rokov väzenia. V roku 1949 bol amnestovaný. Po roku 1949 pracoval ako pracovník rozličných podnikov. Zomrel 16. decembra 1957 v Banskej Bystrici, pochovaný bol v Medzibrode.

## Referencie

## Literatúra
* Slovenský biografický slovník

## Externé odkazy
* 

Kategória:Slovenskí politici
Kategória:Slovenskí právnici
Kategória:Politici HSĽS
Kategória:Poslanci Snemu Slovenskej republiky
Kategória:Poslanci česko-slovenského Národného zhromaždenia
Kategória:Osobnosti z Medzibrodu
Kategória:Absolventi Právnickej fakulty Univerzity Komenského v Bratislave
Štefan Sokol

**Štefan Sokol**, pseudonymom **Štefan Martin Sokol**, (* 25. december 1927, Zvolenská Slatina – † 29. jún 2009) bol dramatik, publicista, scenárista a esejista.

## Životopis
R. 1943-1947 študoval na priemyselnej škole v Banskej Bystrici, 1948-1953 na Filmovej fakulte Akadémie múzických umení v Prahe. Sprvu technický úradník, 1953-1956 pedagóg na Filmovej fakulte AMU v Prahe, 1956-1964 a 1965-1972 dramaturg v Slovenského filmu v Bratislave, od 1972 vedúci tvorivej skupiny v Slovenskom filme. Debutoval v roku 1971 hrou Rodinná slávnosť, autor a spoluautor filmových scenárov Jerguš Lapin (1958), Očovské pastorále (1973), Riaditeľ (1986), Vták nociar (1981), Já jsem Stěna smrti (1978), Desať percent nádeje (1976), Ďaleko je do neba (1972), Námestie svätej Alžbety (1965), Tri razy svitá ráno (1962) a i., napísal rozhlasové hry  Obyčajný život, Loď pre dvoch, Medveďovci a i., scenáre dokumentárnych filmov. Kultúrny publicista a esejista..

## Dielo
* Rodinná slávnosť, roku 1971
* Antónia a vojna alebo niet mieru pod jedľami, roku 1974
* Samotár, roku 1975

## Literatúra
* *[[Slovník slovenských spisovateľov 20. storočia]]*

## Externé odkazy
* 
* Zomrel dramatik a publicista

Kategória:Narodenia v 1927
Kategória:Úmrtia v 2009
Kategória:Slovenskí dramatici
Kategória:Slovenskí scenáristi
Kategória:Slovenskí publicisti
Kategória:Osobnosti zo Zvolenskej Slatiny
Anton Sokol

**Anton Sokol** (* 12. jún 1903, Medzibrod - † 16. júl 1973, Zvolen) bol lesný inžinier, vysokoškolský pedagóg.

## Rodina
* otec Matej Sokol
* matka Amália rod. Sokolová

## Životopis
V roku 1914-1922 študoval na gymnáziu v Banskej Bystrici, 1922-1926 na lesníckom odbore VŠZ v Brne, roku 1926 Ing. Pracovník taxačných odd. Riaditeľstva štátnych lesov a majetkov v Banskej Bystrici (1929-1932). Pracovník lesných správ, inšpektor a  krajský splnomocnenec štátnych lesov na východnom Slovensku. Profesor VŠPLI v Košiciach, dekan Lesníckej fakulty VŠLD vo Zvolene. Zaoberal sa výskumom zalesňovania, semenárstvom, ochranou lesa a zveri. Autor odborných publikácií, učebníc, spoluautor Lesníckeho terminologického slovníka, odborných článkov v časopisoch a v zborníkoch. Nositeľ vyznamenaní.

## Dielo
* Semenárstvo, škôlkárstvo a šľachtiteľstvo, Košice roku 1951
* Lesnícka živočíšna výroba, Košice roku 1952
* *[[Lesnícky terminologický slovník]]*, Bratislava roku 1953 (spoluautor)
* Poľovníctvo, Zvolen roku 1957

## Literatúra
* Slovenský biografický slovník

## Externé odkazy
* 

Kategória:Slovenskí lesní inžinieri
Kategória:Narodenia v 1903
Kategória:Úmrtia v 1973
Kategória:Osobnosti z Medzibrodu
Jozef Pavol Sokol

**Jozef Pavol Sokol** (Szokol) (* 22. január 1838, Banská Bystrica – † 1911, Hronec) bol slovenský projektant a kresliar.

Kráľovský projektant-kresliar. Autor projektu kostola v Hronci, kde žil.

## Literatúra
* Kto bol kto v histórii Banskej Bystrice 12552000

## Externé odkazy
* 

Kategória:Narodenia 22. januára
Kategória:Narodenia v 1838
Kategória:Úmrtia v 1911
Kategória:Osobnosti z Banskej Bystrice
Ľudovít Šolc

**Ľudovít Šolc** (* 15. október 1921, Lisková – † 14. september 1944, Martin-Priekopa) bol slovenský študent, protifašistický bojovník, partizán, účastník SNP.

## Rodina
* otec Ľudovít Šolc
* matka Anna rod. Balážová
* brat Jaroslav Šolc 

## Životopis
V rokoch 19381942 študoval na Vyššej priemyselnej škole strojníckej v Banskej Bystrici. Neskôr v rokoch 19421944 pokračoval na SVŠT v Bratislave. Do študentského hnutia a ilegálneho protifašistického odboja v Banskej Bystrici, Bratislave a na Liptove ho zapojil brat Jaroslav. Počas SNP sa stal veliteľom partizánskej roty partizánskej brigády J. V. Stalina. Účastnil sa bojov o Vrútky. Padol v boji o Priekopu 14. septembra 1944.

## Ocenenie
* Roku 1945 in memoriam vyznamenaný Radom SNP I. triedy a Čs. vojnovým krížom 1939, posmrtne mu bol roku 1946 udelený titul Ing.

## Literatúra
* Slovenský biografický slovník

## Externé odkazy
* 

Kategória:Slovenskí partizáni
Kategória:Osobnosti SNP
Kategória:Osobnosti z Liskovej
Andrej Sokolík

**Andrej Sokolík** (* 8. február 1849, Nemecká Ľupča, dnes Partizánska Ľupča – † 5. november 1912, Budapešť) bol  kultúrny pracovník, pedagóg, redaktor, publicista. Pseudonym: 02.

Jeho otec Ondrej Sokolík a matka Jana rod. Kordošová.

## Životopis
Študoval na gymnáziu v Banskej Bystrici, v Banskej Štiavnici a v Levoči, kde maturoval roku 1868, v roku 1868-1871 poslucháč teológie v Prešove, 1872-1873 v Bazileji, 1900 absolvoval št. knihovnícky kurz v Budapešti. Pôsobil sprvu ako vychovávateľ, neskôr profesor stredných škôl na viacerých miestach Slovenska. Vynikajúci pedagóg, najmä vo výučbe slovenského pravopisu, predseda učiteľského spolku v Turci. Agilný účastník slovenského spolkového života. Herec a režisér Slovenského spevokolu v Martine (1878-1903), prvý tajomník Muzeálnej slovenskej spoločnosti, jej kustód a knihovník, spoluiniciátor postavenia budovy Národného domu i prvej budovy Slovenského národného múzea v Martine. Autor subjektívnej ľúbostnej a prírodnej lyriky a pesimisticky ladených veršov. Prispieval do almanachov a sám vydavateľ a redaktor detského časopisu Včelka (1881-1883). Prekladal z nemčiny a ruštiny.

## Literatúra
* Slovenský biografický slovník
* Evanjelici v dejinách slovenskej kultúry

## Externé odkazy
* Záznam o narodení a krste v matrike - evanjelická cirkev Nemecká Ľupča
* 

Kategória:Slovenskí kultúrni pracovníci
Kategória:Slovenskí publicisti
Kategória:Slovenskí pedagógovia
Kategória:Slovenskí redaktori
Kategória:Osobnosti z Partizánskej Ľupče
Kategória:Osobnosti Evanjelického kolégia v Prešove
Kategória:Osobnosti s ulicami
Jaroslav Šolc

**Jaroslav Šolc** (* 2. apríl 1920, Lisková – † 8. december 1985, Bratislava) bol slovenský vojenský historik, generál a protifašistický bojovník.

## Rodina
* otec Ľudovít Šolc
* matka Anna rod. Balážová
* brat Ľudovít Šolc
* 1. manželka Ľudmila Šolcová, dcéry Alexandra a Hana
* 2. manželka Hana Ponická

## Životopis
Pôsobil v mládežníckom hnutí, neskôr politický pracovník v armáde a odbojových zväzoch, príslušník ČSĽA. Spoluorganizátor protifašistického odboja, účastník SNP. Účastník zjednocovacieho zjazdu KSS a soc. demokracie v Banskej Bystrici (17. septembra 1944). Venoval sa dejinám 2. svetovej vojny, histórii vojenstva na Slovensku a dejinám slovensko-českých vzťahov. Člen vedeckých rád, externý pracovník Múzea SNP v Banskej Bystrici (19731977) a člen vedeckej rady Múzea. Autor kníh, článkov a štúdií.

## Ocenenie
* Roku 1945 vyznamenaný Radom SNP I.tr., Čs. vojnovým krížom 1939, 1969 Radom Veľkej vlasteneckej vojny II.st. a i.

## Dielo
* Partyzánské hnutí v Československu za 2. světové války, Praha roku 1961 (spoluautor)
* Dejinná križovatka, Slovenské národné povstanie – predpoklady a výsledky, Bratislava roku 1964 (spoluautor)
* Slovensko rozdelené 1919, Bratislava roku 1969

## Literatúra
* Slovenský biografický slovník

## Externé odkazy
* 

Kategória:Slovenskí historici
Kategória:Poslanci česko-slovenského Národného zhromaždenia
Kategória:Politici KSČ
Kategória:Osobnosti SNP
Kategória:Osobnosti z Liskovej
Zlata Solivajsová

**Zlata Solivajsová**, rod. Vincúrová (* 6. máj 1922, Nitrianska Blatnica – † 31. december 2010, Banská Bystrica) bola spisovateľka pre deti, spisovateľka, poetka.

## Životopis
Vzdelávala sa samoštúdiom. Najskôr pracovala ako korešpondentka v obchodnej firme v Topoľčanoch, po sobáši, od roku 1946, žila v Banskej Bystrici. Roku 1956 sa stala pracovníčkou štátneho podniku „*Slovenská kniha*“, od roku 1960 bola redaktorkou Stredoslovenského vydavateľstva  v Banskej Bystrici. Pre svoje postoje k udalostiam v roku 1968 musela redaktorské miesto vo vydavateľstve opustiť, pracovala ako korektorka v banskobystrickej tlačiarni až do odchodu na dôchodok (1981). Publicistické príspevky a básne uverejňovala v časopisoch *Nový svet*, *[[Mladá tvorba]]*, *[[Kultúrny život (časopis)|Kultúrny život]]* a *[[Slovenské pohľady (1881)|Slovenské pohľady]]*. Debutovala básnickou zbierkou *Jablká plné hviezd* (1962), ktorá je výpoveďou zrelého človeka o problémoch doby na konci 50. rokov. V ďalšej zbierke sa inšpirovala láskou, prírodou a detstvom. Svoj tvorivý záujem rozšírila o tvorbu pre deti. Po rokoch vynúteného mlčania sa prihlásila treťou zbierkou, ktorá je lyrickým  záznamom jej životných skúseností. Publicisticky aj básnicky sa  orientuje pronárodne.

## Ocenenie
* Cena Lea J. Danihelsa a jeho manželky Mimi na rok 1994 za výrazne národné literárne dielo    

## Dielo
* *Jablká plné hviezd* (1962)
* *Vyhnanie z raja* (1967)
* *Svietnik s holubičkou* (1968)
* *Kľúč od každých dverí* (1971), (1990) (pod zámienkou, že ide o metaforické narážky na normalizačný režim, bola zošrotovaná, v 2. skrátenom vydaní vyšla v roku 1990)
* *Naše zelené dažde* (rkp)
* *Pierko po pierku* (1992)
* *Listy do mŕtvej schránky*
* *Ucho ihly* (2002)

## Literatúra
* *[[Slovník slovenských spisovateľov]]*

## Externé odkazy
* 

Kategória:Osobnosti z Nitrianskej Blatnice
Kategória:Slovenskí spisovatelia
Kategória:Slovenskí básnici
Kategória:Slovenskí spisovatelia pre deti a mládež
Kategória:Slovenskí publicisti
Kategória:Ženy v slovenskej literatúre
Ľudovít Michal Šoltés

**Ľudovít Michal Šoltés** (Soltész, Soltísz; * 28. august 1837, Blatnica – † 22. september 1915, Martin) bol obchodník, hospodársky pracovník, kultúrny pracovník.

## Rodina
* otec Juraj Šoltés
* matka Emília rod. Burianová
* manželka Elena Šoltésová

## Životopis
Vyučil sa za obchodníka v Kremnici, pomocník v podniku J. Buriana v Kremnici, v obchode s miešaným tovarom u J. Puschmana v Banskej Bystrici a i. Roku 1868 si otvoril vlastný obchod s miešaným tovarom v Martine, od 1874 martinský mešťan. Hospodársky a kultúrny pracovník, mecén školských a sociálnych ustanovizní. Spoluzakladateľ a člen národných, kultúrnych a spoločenských organizácií, priemyselných a peňažných podnikov.

## Pamiatky
* hrob s náhrobníkom na Národnom cintoríne v Martine

## Literatúra
* 

## Externé odkazy
* 

Kategória:Slovenskí obchodníci
Kategória:Slovenskí kultúrni pracovníci
Kategória:Osobnosti z Blatnice
Kategória:Pochovaní na Národnom cintoríne v Martine
Alojz Šoltész

**Alojz Šoltész**, tiež **Soltész** (* 26. február 1816, Banská Bystrica – † 18. február 1876, Moravský Ján) bol slovenský rímskokatolícky kňaz, náboženský spisovateľ, ľudovýchovný pracovník, pedagóg.

Jeho otec bol Žigmund Šoltés a matka Magdaléna rod. Jandatská.

## Životopis
Stredoškolské štúdium absolvoval v Banskej Bystrici, od roku 1835 študoval filozofiu v Trnave, neskôr teológiu v Pešti, roku 1842 vysvätený za kňaza. Kaplán, neskôr učiteľ náboženstva a kazateľ na gymnáziu a učiteľ patrológie v seminári v Bratislave (18501859), v Pešti (18591860), administrátor, pomocný kňaz v Seredi a Borskom Jure, kurátor v Moravskom Jáne. Príslušník druhej generácie bernolákovcov. Angažoval sa v protialkoholickom hnutí, založil a viedol Spolok miernosti v Banskej Štiavnici. Autor práce o svetskej moci pápeža, náboženských príručiek pre mládež, kázní, prispieval do Slovenských národných novín. Jeho knižnicu získala Matica slovenská.

## Literatúra
* Kto bol kto v histórii Banskej Bystrice 12552000
* Slovenský biografický slovník

## Externé odkazy
* 

Kategória:Slovenskí rímskokatolícki kňazi
Kategória:Slovenskí pedagógovia
Kategória:Slovenskí spisovatelia
Kategória:Osobnosti z Banskej Bystrice
Ondrej Šoltýs

**Ondrej Šoltýs** (Andrej; Soltis, Soltisz, Soltiš, Szoltisz, Šoltis) (* 5. august 1804, Mošovce – † september 1867, Slovensko) bol evanjelický kňaz, publicista. Pseudonym: Ondřislav z Pravdomluvíc, Turčan

## Rodina
* otec Ján Šoltýs
* matka Anna rod. Gallová 

## Životopis
Študoval na gymnáziu v Banskej Bystrici, na evanjelický lýceu v Kežmarku a v Bratislave, 1825-1827 na evanjelický teologickej akadémii vo Viedni. Od 1929 kaplán, 1830 farár v Mošovciach, 1833-1866 v Ivančinej. Autor náučnopopularizačnej literatúry ovplyvnenej myšlienkami osvietenského racionalizmu. Vypracoval systematický prehľad všeobecnej histórie, tematicky novou je kniha gratulačných textov, napísaná v próze i veršom. V štúrovskej slovenčine napísal 8-zväzkový encyklopedický spis, ktorý obsahoval poznatky zo zdravovedy, astronómie, zemepisu, fyziky a rôzne praktické rady a návody. Vo svojom najdôležitejšom spise Apologia... (1841) sa predstavil ako významný obranca slov. národnosti. Venoval sa i zberateľskej činnosti, zbierkou ľudových piesní prispel do Kollárových Národných zpievaniek. Väčšina jeho prevažne učebnicových prác zostala v rukopisoch

## Pamiatky
* literárna pozostalosť a časť korešpodencie v Literárnom archíve Matice slovenskej

## Literatúra
* Slovenský biografický slovník

## Externé odkazy
* 
* Záznam o narodení a krste v matrike – evanjelická farnosť; pokrstený ako Andreas Szoltisz

Kategória:Narodenia v 1804
Kategória:Úmrtia v 1867
Kategória:Osobnosti z Mošoviec
Kategória:Slovenskí evanjelickí kňazi
Kategória:Slovenskí publicisti
Kategória:Narodenia 5. augusta
Irena Šomlóová

**Irena Šomlóová** (rod. Némethová; * 3. júl 1911, Banská Bystrica† 15. september 1996, Bratislava) bola  slovenská redaktorka, prekladateľka, protifašistická bojovníčka.

## Životopis
Študovala na Strednej škole umeleckých remesiel v Bratislave. V rokoch 19341941 súkromná módna návrhárka a strihačka, pracovala v správe v módnom podniku, technická redaktorka časopisu Dolgozó N2 v Bratislave, v roku 1953 návrhárka ľudových krojov v Galante, od 1954 technická redaktorka v časopise Slovenka v Bratislave. Po štúdiách sa venovala módnemu umeleckému navrhovaniu odevov i ľudových krojov. Ako redaktorka zostavovala aj obrazové príručky časopisu *Praktická žena*. Prekladala články z maďarských a nemeckých ženských časopisov, ktoré uverejňovali najmä v Slovenke. Roku 1944 sa zapojila do SNP, pracovala ako dobrovoľná ošetrovateľka vo vojenskej nemocnici v Tisovci, po potlačení povstania odišla do hôr pri Ľubietovej, spolupracovala s 1. paradesantnou brigádou.

## Literatúra
* 

## Externé odkazy
* 

Kategória:Slovenskí redaktori periodík
Kategória:Slovenskí módni návrhári
Kategória:Osobnosti SNP
Kategória:Osobnosti z Banskej Bystrice
Móric Sonnenfeld

**Móric Sonnenfeld** (* druhá polovica 19. storočia, Blatné - †  1935,, Slovensko) bol  kníhtlačiar, kníhkupec.

## Životopis
Celým menom sa volal Moritz Markus Moses Sonnenfeld. Spoločník Jakuba Singera, majiteľa tlačiarne v Banskej Bystrici (1894-1897). Majiteľ tlačiarne Hungária (1897-1919), ktorá neskôr existovala v Banskej Bystrici pod menom vlastníka, nakoniec pod názvom Slovan (1929-1935). Mal obchod s knihami a papierom na Hornej ul. v Banskej Bystrici. 

## Literatúra
* Kto bol kto v histórii Banskej Bystrice 12552000
* Almanach a adresár mesta Banská Bystrica

## Externé odkazy
* 

Kategória:Narodenia v 19. storočí
Kategória:Úmrtia v 1935
Kategória:Slovenskí podnikatelia
Kategória:Slovenskí kníhkupci
Kategória:Slovenskí vydavatelia
Kategória:Slovenské osobnosti židovského pôvodu
Kategória:Osobnosti z Blatného
Vojtech Spanyol

**Vojtech Spanyol** (* 15. október 1883, Žilina  † 17. september 1980, Žilina) bol slovenský očný lekár.

## Životopis
Jeho otec bol Gabriel Spanyol (18451925) a matka Rozália rod. Freundová (18531917). Vojtech Spanyol sa narodil 15. októbra 1883 do židovskej rodiny, ktorá bola pôvodom zo Španielska, a je jednou z najstarších židovských rodín v Žiline. Na svet prišiel v meštianskom dome na terajšom Mariánskom námestí. Študoval na gymnáziu v Žiline, v Banskej Bystrici a v Szolnoku, kde v roku 1902 maturoval, medicínu absolvoval na Lekárskej fakulte univerzity v Budapešti, kde v roku 1907 dosiahol doktorský titul MUDr. V Maďarsku zostal pôsobiť na dvoch rôznych očných klinikách, najprv v Budapešti, neskôr v Segedíne, kde získaval prax. V roku 1911 sa vrátil do Budapešti, kde sa mu podarilo získať prostriedky na výstavbu nemocnice v Žiline. Po dostavbe nemocnice v roku 1914, sa stal primárom očného oddelenia a zároveň riaditeľom Štátnej nemocnice v Žiline.

Svoje zručnosti a schopnosti v oftalmológii ďalej rozširoval,  až sa zaslúžil o zlikvidovanie trachómu na Kysuciach. Stal sa zároveň aj zakladateľom staníc zameraných na prevenciu voči tomuto ochoreniu.

Bol zakladateľom a riaditeľom žilinskej oftalmologickej školy. Publikoval v domácich a zahraničných odborných časopisoch.

Napriek problémom s jeho rasovou príslušnosťou a politickým presvedčením v období druhej svetovej vojny, kedy bol penzionovaný, viedol nemocnicu až do roku 1962, a zaslúžil sa aj o jej ďalší rozvoj nie len v rámci očného oddelenia.

V dnešnej dobe je po ňom pomenovaná ulica, ktorá vedie popred Fakultnú nemocnicu s poliklinikou v Žiline

## Literatúra
* Slovenský biografický slovník
*ŠTANSKÝ, P. - NOVÁK, M.: Uhorská kráľovská štátna očná nemocnica, Ulica V. Spanyola č. 43. Turistická informačná kancelária mesta Žilina, 2015, [ cit. 11.10.2019 ]. Dostupné na webovskej stránke: 
*RNDr. PRIKRYL VILIAM, Ľ. CSc.: Vojtech Spanyol. Quark - Magazín o vede a technike, [ cit. 11.10.2019 ]. Dostupné na webovskej stránke: 

## Externé odkazy
* 

Kategória:Slovenskí lekári
Kategória:Osobnosti zo Žiliny
Ján Spevák

**Ján Spevák** (* 7. september 1864, Banská Bystrica-Kostiviarska  † 30. máj 1905, New York) bol slovenský kníhtlačiar, redaktor a krajanský činiteľ.

## Rodina
* otec: Štefan Spevák
* matka: Anna rod. Slivková

## Životopis
Štúdium na gymnáziu v Banskej Bystrici neskončil, vyučil sa kníhtlačiarstvu a pracoval u F. Macholda v Banskej Bystrici. Roku 1889 emigroval do USA.

Organizátor krajanského hnutia v USA, iniciátor vzniku národných spolkov a združení. Pracoval v redakcii *Amerikánsko-slovenských novín* a *Slováka v Amerike*.

## Literatúra
* *[[Slovenský biografický slovník]]*

## Externé odkazy
* 

Kategória:Slovenskí redaktori
Kategória:Osobnosti z Banskej Bystrice
Ondrej Spevák

**Ondrej Spevák** (* 6. august 1912, Banská Bystrica – † 13. február 1986, Banská Bystrica) bol slovenský bankový úradník a odbojár.

## Životopis
Vyštudoval na obchodnej akadémii v Banskej Bystrici. Pracoval v Slovenskej národnej banke v Bratislave, Košiciach a Ružoberku. Asi od roku 1957 bol úradník Slovenskej národnej banky v Banskej Bystrici. Bol účastníkom protifašistického odboja, podieľal sa na finančnom zabezpečení SNP. Pracoval na Povereníctve SNP pre finančné veci v Banskej Bystrici. Spolu s V. Paulinym a K. Markovičom sa podieľal na záchrane slovenského zlatého pokladu. Po potlačení SNP bol nemeckými bezpečnostnými orgánmi zaistený v Banskej Bystrici (2. novembra 1944) a väznený.

## Literatúra
* Kto bol kto v histórii Banskej Bystrice 12552000

## Externé odkazy
* 

Kategória:Osobnosti z Banskej Bystrice
Ľudovít Špitko

**Ľudovít Špitko** (Spitkó) (* 25. november 1846, Ľubica – † 7. november 1914, Budapešť) bol slovenský pedagóg a filológ.

## Rodina
* otec Michal Špitko
* matka Zuzana rod. Belerová 

## Životopis
Študoval na strednej škole v Levoči a v Egri, na univerzite v Budapešti, 1872 v Lipsku. Učiteľ na gymnáziách v  Maďarsku a Rumunsku, riaditeľ gymnázia a predseda Spolku učiteľov v Banskej Bystrici (18841890). Podieľal sa na formovaní jednotného uh. stredošk. systému, autor štúdií a článkov s pedagogickou problematikou, zaoberal sa tvorbou učebných osnov. Napísal lat. gram. a jazykovedné štúdie o klasických jazykoch, o indogermánskej porovnávacej jazykovede. Venoval  sa aj kult. histórii, najmä antike, autor monografie o gréckom divadle. Autor lat. štúdie o gr. a rímskej výchove, pedagogické príspevky uverejňoval v periodikách.

## Literatúra
* Slovenský biografický slovník

## Externé odkazy
* 
* Záznam o narodení a krste v matrike - pokrstený ako Lajos Andras Spitko 

Kategória:Slovenskí pedagógovia
Kategória:Osobnosti z Ľubice
Kategória:Slovenskí filológovia
Kategória:Narodenia 25. novembra
Kategória:Narodenia v 1846
Kategória:Úmrtia 7. novembra
Kategória:Úmrtia v 1914
Jozef Spléni

**Jozef Spléni** (Splényi de Mihaldi) (* 24. jún 1710, Ražňany) bol jezuita, náboženský spisovateľ, vysokoškolský pedagóg.

## Životopis
Pochádzal zo zemianskej rodiny. Roku 1725 vstúpil do jezuitskej rehole v Trenčíne. Študoval na univerzitách v Košiciach a v Trnave, doktor filozofie a teológie. Tretiu probáciu si robil v Banskej Bystrici (1741); hospodár rehoľného domu v Banskej Bystrici (1764). Vyučoval spoločenské náuky, etiku, teológiu, apologetiku a kánonické právo. Profesor a dekan na filozofických fakultách v Trnave a v Cluji. Správca rehoľných domov a kazateľ. Autor príležitostných veršov a práce o počiatkoch rehoľného domu v Košiciach.

## Literatúra
* *[[Slovenský biografický slovník]]*
* SPLÉNI, Jozef, SJ. In: 

## Externé odkazy
* 

Kategória:Narodenia v 1710
Kategória:Jezuiti
Kategória:Príslušníci zemianskeho stavu
Kategória:Slovenskí šľachtici
Kategória:Uhorskí šľachtici
Kategória:Narodenia 24. júna
Ján Sréter

**Ján Sréter** (* Slovensko - † 1714) bol kurucký generál.

Jeho manželka Eva rod. Bezzeghová

## Životopis
Pochádzal zo šľachtickej rodiny na Slovensku. Od mladosti bol v službách sedmohradského kniežaťa M. Apaffiho, potom vodca stavovského povstania I. Tököliho, 1684 člen jeho posolstva do Francúzska. Od roku 1694 podžupan Zvolenskej stolice. Roku 1703 sa pridal k stavovskému povstaniu Františka II. Rákociho, hlavný kpt. banských miest a hlavný inšpektor povstaleckého delostrelectva (1705) vybudoval s francúzskymi dôstojníkmi v Banskej Bystrici delolejársku dielňu; organizoval výrobu strelného prachu v Banskej Bystrici a jej okolí. Roku 1711 Rákociho vyslanec v Poľsku, po uzavretí satumarského mieru sa na základe amnestie vrátil do Uhorska.

## Literatúra
* Slovenský biografický slovník

## Externé odkazy
* 

Kategória:Slovenské vojenské osobnosti
Kategória:Narodenia v 17. storočí
Kategória:Úmrtia v 1714
Jozef Srnka

**Jozef Srnka** (* 2. február 1808, Liptovský Mikuláš - †  1853, v rieke Moravita medzi Butinom a Šemlakom; bol pochovaný v Butine) bol evanjelický kňaz, básnik, národný buditeľ.

## Rodina
* otec Ján Srnka
* matka Anna rod. Hanková

## Životopis
Študoval na evanjelickom lýceu v Kežmarku (prof. K. Kuzmány, J. Benedikti), v Ožďanoch, opäť v Kežmarku, roku 1832-1836 teológiu na kolégiu v Prešove, 1841-1843 na univerzitách v Greifswalde a Tübingene. Pôsobil ako vychovávateľ, výpomocný učiteľ, tajomník superintendanta v Tisovci, v roku 1848-1849 žil v Banskej Bystrici, od 26. novembra 1851 do tragickej smrti evanjelický farár v Birde v Rumunsku. Osobnosť slovenského národného obrodenia najmä na východnom Slovensku. Vedúci predstaviteľ Spoločnosti homiletickej v Prešove. Básnickú tvorbu publikoval v almanachoch a kalendároch. Prejavy a iné práce ostali v rukopise.

## Pamiatky
* óda od Ľ. J. Haana v Pamätnici prešovskej spoločnosti (1838) a od J. Záborského v Žehrách (1851); rukopisná pozostalosť v Literárnom archíve Matice slovenskej

## Literatúra
* Slovenský biografický slovník

## Externé odkazy
* 

Kategória:Slovenskí evanjelickí kňazi
Kategória:Narodenia v 1808
Kategória:Úmrtia v 1853
Kategória:Slovenskí básnici
Kategória:Slovenskí národní buditelia
Kategória:Osobnosti Evanjelického kolégia v Prešove
Kategória:Osobnosti z Liptovského Mikuláša
Kategória:Osobnosti Evanjelického lýcea v Kežmarku
Vavrinec Tibor Špilka

**Vavrinec Tibor Špilka** (* 10. marec 1898, Zvolen - † 14. september 1955, Jasov) bol rímskokatolícky kňaz, cirkevný historik, cirkevný právnik, pedagóg.

## Životopis
Študoval na gymnáziu v Banskej Bystrici. Predstavený premoštrátskeho rádu v Jasove. Bol aj knihovníkom, organistom, zborovým majstrom a fotografom. Spoločensky sa angažoval vo viacerých spolkoch a organizáciách. Stály spravodajca časopisu *Annalecta Praemostratensia*. Autor diela o hospodárskych dejinách opátstva v Jasove.

## Literatúra
* *[[Kto bol kto v histórii Banskej Bystrice|Kto bol kto v histórii Banskej Bystrice 12552000]]*
* ŠPILKA, Vavrinec Tibor, OPraem. In: 

## Externé odkazy
* 

Kategória:Slovenskí rímskokatolícki kňazi
Kategória:Cirkevní historici
Andrej Sršeň

**Andrej Sršeň** (* 1. január 1915, Radvaň - † 9. jún 1987, Bratislava) bol vydavateľ.

## Rodina
* otec Andrej Sršeň
* matka Mária rod. Košová 

## Životopis
Študoval na kovopriemyselnej škole v Banskej Bystrici, diaľkovo na SVŠT v Bratislave. Sprvu kovomontér, od roku 1935 pracovník Slovenských hospodárskych družstiev, 1950-1955 vedúci vydavateľstva v družstve Tvar, 1955-1977 riaditeľ 
vydavateľstva Alfa v Bratislave, od roku 1977 na dôchodku, externe spolupracoval s vydavateľstvom Slovart. Účastník SNP, člen ústredia Zväzu hospodárskych družstiev

## Literatúra
* *[[Slovenský biografický slovník]]*

## Externé odkazy
* 

Kategória:Slovenskí vydavatelia
Kategória:Osobnosti SNP
Dezider Spíro

**Dezider Spíro** (* 27. marec 1904, Zvolen - † 23. apríl 1971, Zvolen) bol slovenský maliar.

## Rodina
* otec Kornel Spíro
* matka Amália rod. Šimkovičová

## Životopis
Študoval na vysokej škole umeleckého priemyslu v Budapešti, odbor figurálnej kompozície. Po roku 1935 stredoškolský profesor kreslenia v Banskej Bystrici a vo Zvolene. Roku 1932-1935 pracoval na monumentálnej výzdobe perzského veľvyslanectva a  rezidencie veľvyslanca, kde stvárnil klasické orientálne témy. Autor realistických obrazov s tatranskými a ľudovými motívmi i úžitkovej grafiky.

## Dielo
* výber: Akt s ružou; Návšteva u starej mamy (olej)

## Literatúra
* Slovenský biografický slovník

## Externé odkazy
* 

Kategória:Slovenskí maliari
Kategória:Osobnosti zo Zvolena
Teofil Stadler

**Teofil Stadler** (Štadler, Bohumil; krstený ako **Erdmann Heinrich Gottlieb Stadler**; * 1. marec 1822, Bratislava† 21. marec 1911, Banská Bystrica) bol podnikateľ, cirkevný dozorca. Pseudonym: Erdman Henrik Gottlieb, Tófor Bohumil, Teofil Tofór.

## Životopis
Narodil sa v rodine mydlára Hieronyma Stadlera a Anny Kataríny, rod. Waldeis. Základné vzdelanie získal v Bratislave. So švagrom Hüttnerom spolumajiteľ papierne v Harmanci (od roku 1866), čoskoro jeden z najbohatších a najváženejších banskobystrických mešťanov. Prouhorsky orientovaný. Kráľovský radca (1855), neskôr dvorný radca, člen Evanjelického a. v. spolku v Banskej Bystrici, dozorca tamojšieho cirkevného zboru (1882 – 1911), významný cirkevný a mestský mecenáš. Vyše 150 tisíc korún venoval mestu Banská Bystrica na prestavbu elementárnych škôl, na výstavbu hronského nábrežia (neskôr pomenovaného Štadlerovo nábrežie 1903), na vybudovanie mosta k železničnej stanici sv. Jána, na obnovu chudobinca a podporu chudobných bez rozdielu náboženstva, na podporu vlastencov Spolku milovníkov čítania. Cirkvi daroval vyše štvrť milióna korún – financoval prestavbu školy, obnovu farských bytov, postavenie strážnice na cintoríne, podporoval chudobné vdovy, siroty, školy, starobinec, učiteľov. V testamente poručil väčšiu finančnú sumu bratislavskému a banskobystrickému zboru.

## Literatúra
* Evanjelici v dejinách slovenskej kultúry
* Kto bol kto v histórii Banskej Bystrice 12552000
 
## Iné projekty
 

## Externé odkazy
* Zápis o narodení a krste v matrike evanjelického cirkevného zboru v Bratislave
* 
* Životopis na stránkach Banskobystrického spolku okrášľovacieho a ochranného
* V dokumente je vidieť portrét Teofila Štadlera v životnej veľkosti, ktorý namaľoval Dominik Skutecký 10:07-10:17

Kategória:Mecenáši
Kategória:Slovenskí podnikatelia
Kategória:Osobnosti z Bratislavy
Gustáv Stadrucker

**Gustáv Stadrucker** (* 10. september 1906, Zvolen – † 13. jún 1980, Zvolen) bol slovenský architekt, výtvarník, divadelný ochotník, herec a režisér.

## Životopis
Jeho otec bol Gustáv Stadrucker a matka Etela rod. Rosenauerová. Vyštudoval architektúru na Vysokej škole architektúry a pozemného staviteľstva ČVUT v Prahe. Pracoval v rozličných projektových kanceláriách v Prahe, neskôr mestský inžinier a riaditeľ Stavoprojektu vo Zvolene, externý pedagóg na Vysokej škole lesníckej a drevárskej vo Zvolene a Slovenskej vysokej škole technickej v Bratislave. Spoluautor projektu administratívnej budovy elektrární v Banskej Bystrici. Spoluzakladateľ ochotníckeho divadelného krúžku *Detvan* (1930) vo Zvolene. Ochotnícky a filmový herec.

## Ocenenie
* Roku 1947 vyznamenaný Radom SNP II. triedy; roku 1968 Radom práce

## Literatúra
* *[[Slovenský biografický slovník]]*

## Externé odkazy
* 

Kategória:Slovenskí architekti
Kategória:Slovenskí ochotníci
Kategória:Absolventi Českého vysokého učení technického
Kategória:Vyučujúci na Slovenskej technickej univerzite v Bratislave
Kategória:Vyučujúci na Technickej univerzite vo Zvolene
Kategória:Osobnosti zo Zvolena
Mojmír Karol Štafanovič

**Mojmír Karol Štafanovič** (* 16. október 1858, Banská Bystrica - †  1939, Pezinok) bol  dôstojník, úradník.

## Rodina
* otec Samuel Dobroslav Štefanovič (Stephanides)
* matka Karolína rod. Pirovská
* brat Miloš Vladimír Štefanovič 

## Životopis
Pracovník poisťovne v Martine, emigroval do Ruska. Pôsobil v cárskej armáde (1892-1917), vstúpil do čs. armády v Rusku (1917-1920). Po návrate pôsobil na Zemskom vojenskom veliteľstve v Bratislave (do 1936).

## Literatúra
* Kto bol kto v histórii Banskej Bystrice 12552000
* Biografické štúdie

## Externé odkazy
* 
* Záznam o narodení a krste v matrike záznam číslo 112 - evanjelická farnosť; pokrstený ako Mojmir Károly Stefanovics

Kategória:Narodenia v 1858
Kategória:Úmrtia v 1939
Kategória:Slovenské vojenské osobnosti
Kategória:Osobnosti z Banskej Bystrice
Štefan Štamm

**Štefan Štamm** (* 18. júl 1901, Tisovec – † 10. jún 1984, Bratislava) bol pedagóg a školský pracovník.

## Životopis
Účastník protifašistického odboja. Riaditeľ stredných škôl, školský inšpektor, ústredný školský inšpektor pre ľudové a meštianské školy v Bratislave (19451950). Počas SNP pracovník Povereníctva SNR pre školstvo a národnú osvetu v Banskej  Bystrici. Zaslúžil sa o budovanie vojnou rozrušeného školstva a presadenie zásad jednotného a št. školstva.

## Literatúra
* Kto bol kto v histórii Banskej Bystrice 1255 – 2000

## Externé odkazy
* 

Kategória:Osobnosti z Tisovca
Kategória:Osobnosti SNP
Kategória:Slovenskí pedagógovia
Štefan Stankovič

**Štefan Stankovič** (* 19. august 1891, Trstená – † 26. september 1978, Košice) bol slovenský bankový úradník, spisovateľ, publicista. Známy tiež pod pseudonymom Števo.

## Rodina
* otec František Stankovič
* matka Katarína rod. Meresová

## Životopis
Študoval na gymnáziu v Trstenej, v Trnave, maturoval v Győri. Bojoval na frontoch 1. svetovej vojny okrem iného aj v Kragujevaci. Bankový úradník v Košiciach, v Michalovciach, 19311952 riaditeľ Roľníckej vzájomnej pokladnice v Banskej Bystrici,  potom  politicky prenasledovaný, väznený. Po amnestii účtovník v Košiciach. Autor románov so soc. tematikou, výchovno-zábavných čŕt a článkov z oblasti hospodárstva. Články s regionálnou tematikou uverejňoval v Banskobystrických novinách. Predseda MO Matice slovenskej v Banskej Bystrici, pracoval aj iných organizáciách osvetového charakteru.

## Dielo
* Z pokolenia šarhov 1-2., Martin roku 1942
* Zákulisie miliónov, Martin roku 1949

## Literatúra
* Slovenský biografický slovník

## Externé odkazy
* 

Kategória:Osobnosti z Trstenej
Jozef Stanovský

**Jozef Stanovský** (* 13. november 1910, Liptovský Mikuláš - † 16. jún 1984, Žilina) bol kníhkupec, vydavateľ.

## Rodina
* otec Jozef Stankovský
* matka Zuzana rod. Haviarová

## Životopis
Vyučil sa kníhkupectvu v Tranosciu a súčasne absolvoval dvojročnú obchodnú školu (1926-1929). Šíriteľ knižnej kultúry na  východnom a strednom Slovensku. Vedúci obchodu, inšpektor predaja a vedúci oddelenia n.p. Kniha v Prešove. Vydavateľ edície Lúč. Účastník protifašistického odboja. Pôsobil v ilegálnej skupine P. Neckára. V roku 1953-1960 obchodný referent, kontrolór-inštruktor a vedúci účtovník krajskej správy n.p. Slovenská kniha v Banskej Bystrici. Predseda ONV v Prešove. Organizátor kultúrnych, športových a spoločenských podujatí.

## Ocenenie
* Roku 1946 vyznamenaný Radom SNP II. tr., roku 1947 čs. vojenskou medailou Za zásluhy I. st., roku 1968 Vzorný pracovník kultúry

## Literatúra
* Slovenský biografický slovník

## Externé odkazy
* 

Kategória:Slovenskí vydavatelia
Kategória:Narodenia v 1910
Kategória:Úmrtia v 1984
Samuel Štarke

**Samuel Štarke** (* 27. marec 1888, Mošovce – † 6. apríl 1959, Bratislava) bol evanjelický kňaz, národnokultúrny pracovník, cirkevný hodnostár.

Jeho otec bol Rudolf Štarke (klobučnícky majster) a matka Paulína rod. Miškóciová.

## Životopis
Študoval na gymnáziu v Banskej Bystrici a v Banskej Štiavnici, na evanjelickej teologickej akadémii v Bratislave, na univerzitách v Rostocku a v Lipsku. Od roku 1912 evanjelický kaplán a farár, roku 1933 biskup slovenskej evanjelickej obce v Petrovci. Popri pastoračnej činnosti aktívne pôsobil v národno-kultúrnom hnutí dolnozemských Slovákov. Člen Slovenskej národnej strany. Ako predstaviteľ slovenských politických a národných síl zvolený za člena Veľkej národnej skupštiny Vojvodiny i za člena jej výkonného orgánu Veľkej národnej rady. Zakladajúci člen v roku 19351941 predseda Matice slovenskej v Juhoslávii. Prispieval do krajanských periodík, zostavoval a redigoval Národný kalendár.

## Literatúra
* Slovenský biografický slovník

## Externé odkazy
* 
* Imatrikuláciu z Samuel Štarke v Rostocker Matrikelportal
* Záznam o narodení a krste v matrike záznam číslo 21 – evanjelická farnosť

Kategória:Slovenskí evanjelickí kňazi
Kategória:Srbskí evanjelickí kňazi
Kategória:Srbskí politici
Kategória:Srbské osobnosti slovenského pôvodu
Kategória:Osobnosti z Mošoviec
Kategória:Cirkevní hodnostári
Jaroslav Starší

**Jaroslav Starší** (* 4. máj 1932, Topoľčany – † 7. november 2011, Banská Bystrica) bol vysokoškolský pedagóg, športový teoretik.

Mal mladšieho brata, slovenského hokejistu a trénera Jána Staršieho.

## Životopis
V roku 1951-1954 absolvoval štúdium na Pedagogickej fakulte UK v Bratislave, 1967 CSc., 1969 doc., 1991 prof. Pôsobil sprvu ako učiteľ, asistent na Lekárskej fakulte UK v Bratislave (1956-1967. Od roku 1969 pôsobil na Vyššej pedagogickej škole v Banskej Bystrici, neskôr Pedagogický inštitút, Pedagogická fakulta a v súčasnosti Fakulta humanitných vied UMB v Banskej Bystrici ako odborný asistent, docent a ako profesor. Je autorom odborných publikácií, vysokoškolských  učebníc a skrípt, zborníkov so športovou tematikou a vedeckých štúdií v odbornej tlači. 

Zomrel v pondelok 7. novembra 2011 po dlhej a ťažkej chorobe v Banskej Bystrici vo veku 80 rokov.

## Dielo
* Športový fenomén I.IV., Banská Bystrica roku 19992001
* Teória a didaktika športu, Banská Bystrica roku 1993
* Veda o športe. Kapitoly z metodológie, Banská Bystrica roku 1999
* Teória a didaktika pohybových hier, Bratislava roku 1988
* Športová príprava, Bratislava roku 1989
* Teória a didaktika ľadového hokeja, Bratislava roku 1999

## Referencie

## Literatúra
* Kto bol kto v Banskej Bystrici v roku 2001

## Externé odkazy
* 

Kategória:Slovenskí univerzitní profesori
Kategória:Slovenskí autori náučnej literatúry
Kategória:Slovenskí publicisti
Kategória:Osobnosti z Topoľčian
Jozef Štaudinger

**Jozef Štaudinger** (* 8. marec 1908, Lučenec – † 8. marec 1981, Bratislava) bol dôstojník, funkcionár KSČ a protifašistický bojovník.

## Rodina
* otec Štefan Štaudinger
* matka Juliana rod. Breznická 

## Životopis
Vyučil sa za obuvníka. Robotník v Prešove, v Lučenci, v Banskej Bystrici (19281933), robotník na stavbe železnice Banská Bystrica-Diviaky (19381940). Od roku 1945 dôstojník z povolania. Inštruktor oblastného a člen ilegálneho vedenia KSS v  Banskej Bystrici. Účastník protifašistického odboja. Zatknutý a väznený v Banskej Bystrici (1940), od roku 1941 v Ilave. Z ilavského zaisťovacieho tábora utiekol so skupinou politických väzňov 1. septembra 1944. Počas SNP veliteľ zaisťovacieho tábora v Slovenskej Ľupči s kontroverzným pôsobením. 

Po vojne sa venoval politickej práci v armáde, prispieval do straníckej a vojenskej tlače. Bol prísediacim v retribučnom súdnom procese s Jozefom Tisom, ako sudca z ľudu bol členom senátu v procese s masovým vrahom Karolom Pazúrom, kde ešte pred procesom vyhlasoval, že nedovolí trestať *„poriadnych odbojárov“*. V 50. rokoch 20. storočia nebol politicky perzekvovaný, naopak v roku 1954 vystupoval ako svedok v procese s buržoáznymi nacionalistami, kde Gustáva Husáka obvinil z držania ochrannej ruky nad v Slovenskej Ľupči zaistenými „fašistami“ (ktorých následne v závere povstania nechal Husák prepustiť) a z popravy partizánov zodpovedných za vraždenie v Hájnikoch. Nositeľ viacerých vyznamenaní.

## Referencie

## Literatúra
* Slovenský biografický slovník

## Externé odkazy
* 

Kategória:Osobnosti z Lučenca
Kategória:Osobnosti SNP
Ján Stanislav (1942)

**Ján Stanislav** (* 13. jún 1942, Budatínska Lehota, dnes časť Kysuckého Nového Mesta) je slovenský múzejník.

## Životopis
V roku 1966 absolvoval vysokoškolské štúdium, odbor slovenský jazyk - dejepis a v roku 1975 postgraduálne štúdium na Pedagogickej fakulte v Banskej Bystrici, roku 1984 PaedDr., roku 1994 CSc. Pôsobil ako samostatný odborný pracovník v Múzeu SNP v Liptovských Revúcach (1978-1988) a ako historik v Historickom ústave SAV v Bratislave (1998-1995). Od roku 1995 je riaditeľom Múzea SNP v Banskej Bystrici. Spracoval koncepciu Múzea SNP za roky 1995-2000, rozšírenú koncepciu a špecifikáciu Múzea SNP pre 21. storočie a scenár pre expozíciu Múzea SNP v Banskej Bystrici. V roku 1979-1995 bol predsedom pobočky Slovenskej historickej spoločnosti. Je autorom historických publikácií, štúdií v odborných zborníkoch, článkov v časopisoch, spracoval posudky historických prác. Je autorom scenárov dokumentárnych filmov.

## Dielo
* Fašistické represálie na Slovensku, Bratislava roku 1982, 2. preprac. a dopl. vyd. 1990
* Letectvo v prípravách na ozbrojené  vystúpenie a jeho účasť v SNP, Bratislava roku 1996

## Literatúra
* Kto bol kto v Banskej Bystrici v roku 2001

## Externé odkazy
* 

Kategória:Slovenskí múzejníci
Kategória:Slovenskí historici
Kategória:Slovenskí publicisti
Kategória:Slovenskí scenáristi
Kategória:Osobnosti z Kysuckého Nového Mesta
Gustáv Staník

**Gustáv Staník**, tiež *Sztanik* (* 13. február 1857, Pruské – † 1. november 1941, Rožňava) bol slovenský hudobný skladateľ a pedagóg.

## Rodina
* otec Ján Staník
* matka Alojzia rod. Winklerová

## Životopis
V roku 1871-1875 študoval na učiteľskom ústave v Trnave, 1877-1881 na konzervatóriu v Prahe teóriu hudby a hru na organe. Sprvu pôsobil ako učiteľ, potom prešiel za organistu a dirigenta chóru do Bardejova, neskôr do Banskej Bystrice, kde   spolupracoval s J. Egrym. Bol regenschori v Rožňave. Je autorom menších inštrumentálnych a vokálnych skladieb, pre organ a klavír, mužské a miešané zbory, piesne so sprievodom organu, huslí a i.

## Literatúra
* *[[Slovenský biografický slovník]]*

## Externé odkazy
* 

Kategória:Osobnosti z Pruského
Kategória:Slovenskí hudobní skladatelia
Kategória:Slovenskí hudobní pedagógovia
Kategória:Slovenskí organisti
Ivan Andrijovič Stavrovský

**Ivan Andrijovič Stavrovský** (* 3. október 1822, Telgárt - † 21. február 1878, Sulín) bol gréckokatolícky kňaz, pedagóg, osvetový pracovník.

Jeho otec bol Andrij Stavrovský a matka Anna Stavrovská.

## Životopis
Študoval na gymnáziu, filozofiu a teológiu na teologickom lýceu v Užhorode. Od roku 1849 gréckokatolícky kňaz v Sulíne. Rusínsky národný a osvetový pracovník na súčasnom východnom Slovensku. Už počas štúdií sa zaoberal pedagogikou, napísal prvú rusínsku učebnicu pedagogiky na Podkarpatskej Rusi a súčasnom východnom Slovensku. Podporoval rozvoj rusínskeho ľudového školstva, zástanca rovnoprávneho postavenia národov a národností.

## Pamiatky
* rukopis diela *Padahohija* v Múzeu ukrajinskej kultúry vo Svidníku

## Literatúra
* *[[Slovenský biografický slovník]]*

## Externé odkazy
* 

Kategória:Slovenskí gréckokatolícki kňazi
Kategória:Slovenskí pedagógovia
Kategória:Osobnosti z Telgártu
Ján Štefanec (architekt)

**Ján Štefanec** (* 16. jún 1903, Benice (Liptovský Mikuláš) – † 17. marec 1989, Bratislava) bol  architekt a vysokoškolský pedagóg.

## Rodina
* otec Ján Štefanec
* matka Johanna rodená Dobáková 

## Životopis
Vyštudoval architektúru na ČVUT v Prahe (1921-1927), Ing. Tvoril v duchu funkcionalizmu, ťažiskom jeho tvorby boli verejné budovy. Navrhol a realizoval budovu Železničnej stanice v Banskej Bystrice (1951). Predseda Spolku slovenských architektov (od roku 1948), neskôr člen Zväzu slovenských architektov. Autor odborných článkov.

## Diela
* *[[Tehelné pole|Kúpalisko tehelné pole]]* v Bratislave. Po obsadení Petržalky Nemeckom v roku 1938, Bratislava stratila mnohé aktívne športové zariadenia. Preto bolo potrebné vybudovať nové. Medzi prvé športové areály v meste patrilo Kúpalisko na Tehelnom poli. Pomerne malé kúpalisko chránila od ulice kulisa nízkych jednoduchých hranolov vstupných stavieb. Pokojnej architektúre dominoval športový bazén zo stupňovitou tribúnou a konštruktivistickou figúrou trojplošinového skokanského mostíka. Kúpalisko bolo postavené v roku 1939.
* *[[Železničná stanica Banská Bystrica|Železničná stanica]]* v Banskej Bystrici. Súťaž na železničnú stanicu bola vypísaná v roku 1940. Verejnú súťaž vyhral Ján Štefanec so svojím návrhom. Realizačný projekt bol však upravený a vstupný vestibul tak bol poddimenzovaný. Architektúra stanice vzhľadom na vojnové roky je strohá a je v klasicizujúcom štýle. Budova má symetrickú kompozíciu, ktorá vrcholí v ústrednom objeme staničnej haly obloženej travertínom. Pôsobivý je aj prevýšený vnútorný priestor so železobetónovým kazetovým stropom a vitrážami s motívmi stredoslovenských banských miest. 
* *Administratívna budova s divadelnou sálou – [[Malá scéna SND]]* v Bratislave - spolupráca s architektom Jozef Lackom 1943 - 1948. Budova bola realizovaná v priebehu vojny a bola dokončená až v roku 1948. Objekt bol postavený v bloku medzi Dobrovičovou ulicou a Dostojevského radom, pričom tvorí ukončenie súvislého mestského bloku. Budova má neskorofunkcionalistický výraz. Objekt má tri rôzne dlhé i rôzne funkčne diferencované krídla. Bol použitý trojtraktový nosný systém. Forma proporcie a výber materiálov naväzuje na okolitú zástavbu. Hlavné priečelie na Dostojevskom rade je plastickejšie. Dominuje mu rizalit so vstupom kde v súčasnosti v suteréne pôsobí Malá scéna SND.

## Ocenenie
* Roku 1974 nositeľ ceny Dušana Jurkoviča

## Literatúra
* Slovenský biografický slovník
*Dulla, M.:*Dejiny architektúry 20. storočia*, STU, 2002
*časopis Projekt 3/265/1983, autor článku Martin Kusý
*Dulla, M.:*Slovenská architektra od Jurkoviča po dnešok*, PERFEKT, 2007

## Externé odkazy
* 

Kategória:Slovenskí architekti
Kategória:Držitelia Ceny Dušana Jurkoviča
Ján Štefáni

**Ján Štefáni** (Sstephani, Stephani, Stephany) (* Banská Bystrica? - † 20. september 1822, Slovensko) bol  kníhtlačiar.

Jeho druhou manželkou bola Zuzana rod. Westerová.

## Životopis
Roku 1796 kúpil tlačiareň Jána Jozefa Tumlera v Banskej Bystrici. Pod jeho vedením podnik prosperoval (do 1822), po úmrtí viedla podnik jeho manželka Zuzana Štefániová. Vytlačil protireformačnú polemiku M. Michnu, pre ktorú bol vyšetrovaný banskobystrickým magistrátom. Neskôr sa obmedzil iba na produkciu drobnejších kníh, tlačí a kalendárov, zväčša náboženského charakteru, od 1815 mu ich rozširoval najmä Gašpar Fejérpataky-Belopotocký.

## Literatúra
* Slovenský biografický slovník

## Externé odkazy
* 

Kategória:Úmrtia v 1822
Kategória:Kníhtlačiari
Kategória:Slovenskí vydavatelia
Zuzana Štefániová

**Zuzana Štefániová** (rod. Westerová) (* 14. január 1788, Banská Bystrica) bola podnikateľka.

## Rodina
* manžel: Ján Štefáni
* otec: Štefan Wester
* matka: Zuzana rod. Kerekešová

## Životopis
Manželka majiteľa tlačiarne v Banskej Bystrici, po jeho smrti viedla podnik (18221829). Pre finančné ťažkosti tlačiareň predala Jánovi Jozefovi Veterlovi (1929).

## Literatúra
* Kto bol kto v histórii Banskej Bystrice 12552000

## Externé odkazy
* Záznam o narodení a krste v matrike - evanjelický zbor Banská Bystrica; pokrstená ako 
* 

Kategória:Narodenia v 1788
Kategória:Slovenskí podnikatelia
Kategória:Slovenskí vydavatelia
Kategória:Osobnosti z Banskej Bystrice
Pavol Štefanovič

**Pavol Štefanovič** (* 1777, Banská Bystrica† 1811, Slovensko) bol čižmár.

Jeho brat bol Ján Štefanovič.

## Životopis
Čižmársky majster v Banskej Bystrici. Prijatý za mešťana Banskej Bystrice (1803).

## Literatúra
* Kto bol kto v histórii Banskej Bystrice 12552000
* Biografické štúdie

## Externé odkazy
* 

Kategória:Narodenia v 1777
Kategória:Úmrtia v 1811
Kategória:Osobnosti z Banskej Bystrice
Kategória:Slovenskí remeselníci